**אר.ג'י.אי גרופ בע"מ** (ראשי תיבות של **Recanati Giladi Entertainment**, לשעבר **UMG** ו**אביב גלעדי אחזקות בע"מ**) היא חברה המפעילה מספר ערוצי טלוויזיה בישראל. החברה בבעלות משפחת רקנאטי. לחברה גם חטיבת ניו מדיה האחראית על הפעלת אתרי האינטרנט של ערוצי הטלוויזיה של החברה.

לחברה קומפלקס במערב הרצליה הכולל חמישה אולפני צילום, חדר שידור, מחלקת אנימציה, חדרי הפקה ועריכה וניידות שידור.

ערוצים בבעלותה
--------------

* ערוץ כנסת (החל מ-1 באוגוסט 2018)
* ערוץ הספורט
* ערוץ הילדים (באמצעות נגה תקשורת)
* ערוץ HOT באזז (באמצעות HOT ונגה תקשורת)
* ערוץ לוגי (באמצעות נגה תקשורת)
* ערוץ FOMO (באמצעות נגה תקשורת)
* ערוץ יויו (באמצעות נגה תקשורת)
* ערוץ ואמוס (באמצעות בץ תקשורת וTELEVISA)

ערוצים בעבר
-----------

* רשת 13 ביחד עם רשת מדיה
	+ ערוץ עשר, עד לאיחוד עם רשת
* ערוץ 8 (עד סוף דצמבר 2012, כיום מופעל על ידי סלוצקי אפיקי תקשורת בע"מ)
* ערוץ הירו (ידוע גם כ"ערוץ ספיד" ב-HOT)

היסטוריה
--------

לוגו ישן של החברה
ב-10 במרץ 1999 הוקמה חברת "אביב גלעדי אחזקות בע"מ". באותה עת גלעדי החזיק ב-25% מחברת JCS ספורט שהפעילה את ערוץ הספורט ו-2.5% מחברת תיא תקשורת, שהייתה בעלת השליטה באולפני הרצליה ובנגה תקשורת. 
ב-26 באוגוסט של אותה שנה גלעדי רכש 25% מחברת ענני תקשורת.

ב-26 בנובמבר 2000 רכש גלעדי את חברת נגה תקשורת.

ב-29 ביוני 2004 מוזגה "אבגל מדיה ותקשורת" לתוך החברה. באמצעות אבגל רכש גלעדי את אחזקותיו בענני תקשורת, נגה תקשורת ו-JCS ספורט.
למחרת, ב-30 ביוני, אודי רקנאטי, לשעבר מבעלי השליטה בקונצרן IDB, רכש 20% מחברת האחזקות תמורת 3.2 מיליון דולר. החברה נודעה אז גם בשם UMG (United Media Group).

ב-22 במרץ 2004 רכשה הקבוצה את השליטה ב-JCS ספורט וב-29 בנובמבר 2006 נרכשה הבעלות המלאה בחברה. חברת JCS ספורט החזיקה בערוץ הספורט החל משנת 1996.
החזקת JCS בערוץ הספורט, בדומה להחזקת נגה תקשורת בערוץ הילדים וערוץ 8, היא פועל יוצא של הסדר ICP. ההסכם הפקיע את הפעלת הערוצים הללו מחברות הכבלים והעביר אותם לחברות חיצוניות, על מנת להפחית את כוחן של חברות הכבלים ולעודד תחרות בשוק הטלוויזיה.

ב-27 בספטמבר 2004 אביב גלעדי ואודי רקנאטי הודיעו כי נגה תקשורת תתמודד למכרז לקבלת זכיינות על ערוץ 2. קבוצת ההתמודדות נקראה נגה 2. 
חודשיים לאחר מכן, ב-10 בנובמבר, הוכרז כי קבוצת נגה 2 תתמזג עם זכיינית ערוץ 2 הקיימת רשת. גלעדי ורקנאטי רכשו את מניות ידיעות אחרונות ברשת.
ב-13 באפריל 2005, הקבוצה המאוחדת רשת-נגה התמודדה וניצחה במכרז על זיכיון ערוץ 2.

ב-20 בספטמבר 2006 שונה שם החברה ל-RGE (ראשי תיבות של Recanati Giladi Entertainment), על שם 2 בעליה - אודי רקנאטי ואביב גלעדי.

ב-17 ביוני 2008 רכש המיליארדר הרוסי לן בלווטניק 20% מ-RGE והפך לשותף בחברה.

ב-25 באפריל 2010, לאחר מספר שנים שבהם RGE החזיקה במניות בזכיינית רשת, החליט אביב גלעדי למכור אותם תמורת שקל אחד לפולאר תקשורת, לאור הקשיים שנתקל כתוצאה מאיסור בעלויות צולבות, שמנע ממנו להמשיך ולהרחיב את פעילותו בטלוויזיה בכבלים ובלוויין.

באפריל 2012 פורסם כי חברת HOT החליטה להעביר את ערוץ 8 מנגה תקשורת להפקת חיים סלוצקי. ביולי הגישה HOT בקשה רשמית להעברת הפקת הערוץ, וב-30 בדצמבר עלה הערוץ במתכונתו החדשה תחת הפקת סלוצקי, לאחר 16 שנות פעילות תחת נגה תקשורת.

במאי 2015 רכשה החברה כ-51% ממניות ערוץ 10.
ב-2016 החלו אור רם וירון שגב לשמש כמנכ"לים לקבוצה, ומינויים הפך לרשמי בסוף 2018.

ב-1 בפברואר 2017 RGE ניגשה למכרז של המועצה לשידורי כבלים ולווין על הפעלת ערוץ הכנסת. ב-4 במאי 2017 הוכרז כי ערוץ 20 זכתה במכרז, אך ב-7 בדצמבר נפסלה הצעתם עקב פגמים כלכליים.
ב-31 במאי 2018, הוחלט כי RGE, אשר הגיעה למקום השני במכרז המקורי, תזכה בהפעלת ערוץ הכנסת עקב הפגמים בהצעת שהגישה קבוצת ערוץ 20. ב-1 באוגוסט החלה RGE לבסוף להפעיל את ערוץ הכנסת.

ב-4 ביולי 2018 רשת 13 וערוץ עשר חתמו על הסכם מיזוג. ב-16 בינואר 2019 תמו שידורי ערוץ עשר ותכניו עברו לשידור בערוץ 13 המאוחד. למרות שחברת RGE החזיקה ב-51% מערוץ עשר, לאחר המיזוג עם רשת מבנה הבעלות על הערוץ הממוזג נעשה באופן אישי ולפי ההזרמות של כל שותף. 

באוקטובר 2019 נודע כי אביב גלעדי מכר את אחזקותיו ב-RGE ללן בלווטניק. כך, בלווטניק ומשפחת רקנאטי הפכו לבעלים עם אחוזים שווים ב-RGE.

בספטמבר 2020 פורסם כי לן בלווטניק צפוי למכור את אחזקותיו בחברה למשפחת רקנאטי.
ב-24 בינואר 2021 משפחת רקנאטי השלימה את רכישת מניותיו של לן בלווטניק ב-RGE והפכה למחזיקה הבלעדית בחברה. ערוץ 13, שלא נרכשו מניותיו בעסקה זו, נפרד לגמרי מקבוצת RGE ונשאר בשליטתו של בלווטניק.

ב-27 באוקטובר 2020 החברה השיקה שירות סטרימינג ראשון בישראל לילדים ולנוער בשם BIGI.

ב-18 במרץ 2021, קשת הודיעה על רכישה מסתמנת של 49% ממניות RGE והיתכנות להקמת שירות סטרימינג וטלוויזיה משותף. העסקה מותנית באישור הרשות השנייה, רשות התחרות ומועצת הכבלים והלוויין. ב-2 בספטמבר 2021 נודע כי הממונה על התחרות אישרה את המתווה לפיו קשת ו-RGE יקימו במשותף פלטפורמת שידורים על גבי האינטרנט אך איפשרה לקשת לרכוש רק 25% מחברת RGE.

ב-25 בספטמבר 2021 נודע כי יעקב נדברוני יהיה המנכ"ל החדש של שירות הסטרימינג של קשת ו-RGE והשירות עצמו צפוי להיכנס במהלך 2022. ב-14 בפברואר 2022 הוכרז כי חברת הסטרימינג החדשה תיקרא בשם FreeTV. ב-20 במרץ 2022 הכריזה RGE כי פרטנר תשתף פעולה עם חברת FreeTV.

ב-2 בינואר 2022 הושק יחד עם חברת בץ תקשורת ערוץ בשם "ואמוס" מבית חברת Televisa שמשדר טלנובלות בספרדית וזמין ללקוחות HOT ו-NEXT TV באפיק 88 בסלקום tv באפיק 42, ובפרטנר TV באפיק 32, וגם זמין בספריית VOD ייעודית בחברות..

ב-20 בפברואר 2023 עלו לחברת HOT ארבעה ערוצים מחברת נגה תקשורת: לוגי, יויו, HOT באזז ו-FOMO.

במהלך יולי 2023 הודיע המנכ"ל המשותף לחברה, אור רם, כי לאחר 21 שנה ב-RGE הוא יעזוב את החברה.

ראו גם
------

* קבוצת ידיעות אחרונות
* מעריב החזקות
* קבוצת הארץ
* תאגיד השידור הישראלי
* טלעד
* דורי מדיה גרופ

קישורים חיצוניים
----------------

* RGE, ברשת החברתית LinkedIn
* אתר ערוץ הכנסת
* אתר ערוץ הספורט
* RGE, באתר העין השביעית

הערות שוליים
------------

1. 1 2 3 4  ענת ביין-לובוביץ', ‏אור רם וירון שגב מונו באופן רשמי למנכ"לי RGE, באתר גלובס, 27 בדצמבר 2018
2. 1 2 3  מידע על פרטי חברה - אר.ג'י.אי גרופ בע"מ, רשות התאגידים
3. ↑  אביבה קרול, ‏תיא מגייסת כוחות ונערכת לתחרות, באתר גלובס, 2 בפברואר 1997
4. 1 2  אביבה קרול, ‏אביב גלעדי רוכש %25 מענני תקשורת, באתר גלובס, 26 באוגוסט 1999
5. 1 2  אביבה קרול, ‏אביב גלעדי רכש את נגה תקשורת תמורת 3.8 מיליון דולר, באתר גלובס, 26 בנובמבר 2000
6. ↑  הדס גייפמן, ‏הכדור הוא הכל, באתר גלובס, 5 בדצמבר 1999
7. ↑  אודי רקנאטי רכש 20% מ-UMG ב-3.2 מיליון ד', באתר ynet, 30 ביוני 2004
8. ↑  Noga Communications, UniFrance
9. ↑  אביב גלעדי רכש את השליטה ב-JCS ספורט תמורת 2.5 מיליון דולר, באתר גלובס, 22 במרץ 2004
10. ↑  רוני קורן-דינר, אביב גלעדי רוכש את הבעלות המלאה בערוץ הספורט לפי שווי 17 מיליון דולר, באתר TheMarker‏, 29 בנובמבר 2006
11. ↑  יניב זך, המכרז לערוץ 2: שילוח בדרך לקבוצת גלעדי, באתר nrg‏, 28 בספטמבר 2004
12. ↑  יניב זך, "נגה 2" מתמתגת, באתר nrg‏, 17 באוקטובר 2004
13. ↑  רוני קורן-דינר, קבוצת נגה 2 של אביב גלעדי מתמזגת עם זכיינית ערוץ 2 רשת; במכרז לערוץ 2 נותרו כעת 4 מתמודדות, באתר TheMarker‏, 10 בנובמבר 2004
14. ↑  לי-אור אברבך, ‏פעם שלישית הפי אנד?, באתר גלובס, 4 ביוני 2015
15. ↑  יעל גאוני, ‏אביב גלעדי מכר 20% מקבוצת האחזקות RGE למיליארדר לן בלבטניק, באתר גלובס, 17 ביוני 2008
16. ↑  לי-אור אברבך ואבי שאולי, ‏אביב גלעדי מכר לפולאר את אחזקותיו ברשת תמורת שקל אחד, באתר גלובס, 25 באפריל 2010
17. ↑  שלי פריצקר, מסתמן: ערוץ 8 עובר לחיים סלוצקי, באתר כלכליסט, 8 באפריל 2012
18. ↑  דוד אברהם‏, עכשיו זה רשמי: HOT תעביר את ערוץ 8 להפקתו של חיים סלוצקי, באתר וואלה!‏, 4 ביולי 2012
19. ↑  מאיה כהן, ערוץ 8 החדש עולה בסוף החודש, באתר ישראל היום, 25 בדצמבר 2012
20. ↑  אופיר דור, מנכ"ל ערוץ 10 לעובדים: "עשינו את זה, נחתם הסכם העברת הבעלות לקבוצת RGE", באתר כלכליסט, 2 ביוני 2015
21. ↑  יונתן כיתאין, ‏חדשות 2, RGE, ערוץ 20 וקב' נוספת ניגשו למכרז ערוץ הכנסת, באתר גלובס, 1 בפברואר 2017
22. ↑  נועה פרייס‏, ערוץ 20 זכה במכרז ערוץ הכנסת, באתר וואלה!‏, 4 במאי 2017
23. ↑  רן בוקר, הצעת ערוץ 20 להפעלת ערוץ הכנסת נפסלה, באתר ynet, 7 בדצמבר 2017
24. ↑  יונתן כיתאין, ‏מועצת הכבלים קבעה: RGE תפעיל את ערוץ הכנסת, באתר גלובס, 31 במאי 2018
25. ↑  יונתן כיתאין, ‏ערוץ הכנסת: RGE תחליף את חב' החדשות ב-1 באוגוסט, באתר גלובס, 6 ביוני 2018
26. ↑  רן בוקר, ערוץ עשר ורשת חתמו על הסכם המיזוג, באתר ynet, 4 ביולי 2018
27. 1 2  גולן חזני, בלווטניק מוכר לרקנאטי את ערוצי הספורט, הילדים והכנסת; נשאר עם ערוץ 13, באתר כלכליסט, 23 בספטמבר 2020
28. ↑  יונתן כיתאין, ‏שינוי בענף התקשורת: אביב גלעדי יצא מהבעלות ב-RGE, באתר גלובס, 7 באוקטובר 2019
29. ↑  גולן חזני, משפחת רקנאטי השלימה את רכישת ערוצי הספורט והילדים, באתר כלכליסט, 24 בינואר 2021
30. ↑  רן בוקר, ערוץ הילדים משיק שירות סטרימינג ישראלי, באתר ynet, 27 באוקטובר 2020
31. ↑  אתר למנויים בלבד נתי טוקר, קבוצת RGE חוזרת לתחום הילדים ותשקיע מיליוני שקלים בתוכן בפלטפורמה חדשה, באתר TheMarker‏, 27 באוקטובר 2020
32. ↑  אביאור אבו, קשת רוכשת 49% מקבוצת RGE, באתר כלכליסט, 18 במרץ 2021
33. ↑  ענת ביין-לובוביץ', ‏קשת רוכשת 49% ממניות קבוצת RGE תמורת 90 מיליון שקל, באתר גלובס, 18 במרץ 2021
34. ↑  ענת ביין-לובוביץ', ‏הממונה על התחרות לא מאפשרת לקשת לרכוש יותר מ-25% ממניות RGE, אך מאשרת את מיזם השידורים באינטרנט, באתר גלובס, 2 בספטמבר 2021
35. ↑  ענת ביין-לובוביץ', ‏רשות התחרות מערימה קשיים על עסקת קשת-RGE, באתר גלובס, 15 באוגוסט 2021
36. ↑  גד פרץ, ‏הנהלה חדשה לחברת הסטרימינג של קשת ו-RGE, באתר גלובס, 4 בנובמבר 2021
37. ↑  מערכת ice, קשת ו-RGE מעלות הילוך: זה המנכ"ל החדש של החברה, באתר אייס, 25 באוקטובר 2021
38. ↑  מערכת ice, קשת ו-RGE בפרוייקט חדש: בדרך למפץ הגדול בעולם הסטרימינג, באתר אייס, 14 בפברואר 2022
39. ↑  מערכת ice, קשת ופרטנר מאיימות על השוק: זו עסקת הענק שנחתמה, באתר אייס, 20 במרץ 2022
40. ↑  כפיר אדר, תכינו את השלט: זה הערוץ החדש בסלקום ופרטנר TV, באתר אייס, 16 בדצמבר 2021
41. ↑  צופי HOT מרוויחים בענק: משיקה ארבעה ערוצי טלוויזיה חדשים, באתר אייס, 19 בפברואר 2023
42. ↑  לאחר 21 שנה ב-RGE: המנכ"ל המשותף אור רם פורש, באתר וואלה!‏, 6 ביולי 2023